cyanic-selkie/wikianc huggingface dataset:
MS «Song of Norway»
Skipet var byggnummer 392 ved Wärtsilä Helsingin Telakka i Helsingfors i Finland, og ble levert for RCCL i 1970 som det første skipet i RCCL-flåten, og som det første skipet i Song of Norway-klassen bestående av tre næridentiske søsterskip. De andre var søsterskipene «Nordic Prince» og «Sun Viking» – henholdsvis levert i 1971 og 1972.
I løpet av hennes karriere seilte hun under flere navn og hadde flere eiere. Hun ble senere omgjort til et kasinoskip og i 2013 ble skipet solgt for skrap og hugget opp i Jiangmen i Kina.
Konstruksjon
2. desember 1969 ble skipet døpt «Song of Norway» av sin gudmor Magnhild Borten (fruen til daværende statsminister Per Borten) og sjøsatt med stabelavløpning ved verftet i Helsingfors. 5. oktober 1970 ble hun overlevert til sameiet M/S Song of Norway. Byggekostanden for skipet var USD 14.500.000.
Størrelse og dimensjoner
MS «Song of Norway» hadde ved overlevering en brutto(register)tonnasje på 18 416 BRT, en netto(register)tonnasje på 9 591 NRT og en dødvekttonnasje på 3 151 TDW. Etter at skipet ble forlenget i 1978, fikk skipet en ny brutto(register)tonnasje på 23 005 BRT, en ny netto(register)tonnasje på 12 716 NRT og en ny dødvekttonnasje på 4 525 TDW. I 1994 ble hun ommålt med en bruttotonnasje på 22 945 BT og en nettotonnasje på 10 558 NT.
MS «Song of Norway» hadde ved levering en største lengde (L OA ) på 168,43 meter (553 fot) og en lengde mellom perpendikulærene (L PP ) på 138,27 meter (454 fot). Etter forlengingen i 1978 fikk skipet en ny L OA på 194,32 meter (638 fot) og en ny L PP på 164,16 meter (539 fot). Skipets største bredde målte 24,01 meter (79 fot). Dypgående stakk skipet 6,70 meter (22 fot), mens skipets dybde i riss (målt fra underkant av hoveddekksplaten til overkant av kjølplaten) målte 14,20 meter (47 fot).
Kapasiteter
MS «Song of Norway» hadde ved levering en maksimal passasjerkapasitet på 880 passasjerer. Etter at skipet ble forlenget i 1978 fikk hun en ny maksimal passasjerkapasitet på 1 040 passasjerer, mens mannskapet var på 400 besetningsmedlemmer. Skipet hadde en bunkerskapasitet på 1 700 tonn.
Maskin og fremdrift
Hovedmaskineriet på «Song of Norway» besto av fire Wärtsilä Sulzer 9-ZH-40/48 dieselmotorer med en samlet ytelse på 18 000 BHK ved 481 o/min giret til 181 o/min til to vribare skrupropeller. Hver hovedmotor var en 9-sylindret 2-taktet enkelveis dieselmotor med en sylinderdiameter på 400 mm og et stempelslag på 480 mm.
Hjelpemaskineriet besto av seks dieselgeneratorer, hver med 752 kW (totalt 4 512 kW), og én diesel-nødgenerator på 200 kW. I tillegg hadde skipet to hjelpekjeler med arbeidstrykk på 7,0 bar og to ekshaustkjeler med arbeidstrykk på 7,0 bar.
Fremdriften ble besørget av to halvspaderor, to vribare skrupropeller og to sidepropeller forut. Skipet hadde en toppfart på 21 knop (39 km/t) ved et forbruk på 63 tonn per døgn. Marsjfarten var 16 knop (30 km/t).
I media
8. januar 2013 ble det sluppet ut en musikkvideo i forbindelse med 66-årsdagen til den britiske sangeren og skuespilleren David Bowie. Musikkvideoen var laget til singelen «Where Are We Now?» til det kommende studioalbumet The Next Day som ble sluppet ut 8. mars 2013. I musikkvideoen kan man se David Bowie posere i en marineblå t-skjorte med teksten «m/s Song of Norway».
Ossi Väänänen
Ossi Väänänen (født 18. august 1980) er en finsk profesjonell ishockeyspiller som spiller for Jokerit i SM-liiga.
EM i slalåm-padling 1998
EM i slalåm-padling 1998 (europamesterskapet i slalåm-padling) ble arrangert i Roudnice nad Labem i Tsjekkia i 1998.
Gisle Børge Styve Trio
Gisle Børge Styve Trio består av Gisle Børge Styve (piano, sang, ukulele), Per Willy Aaserud (trompet, kor, melodika) og Helge Harstad (bass, kor).
Historie
Gisle Børge Styve Trio har eksistert med samme besetning siden 1998, og ga i 2002 ut sin første plate Styves Ark (platen ble relansert i Japan i 2011). Albumet ble spilt inn «live» en helt ordinær lørdag i bokhandelen Ark på Majorstua i Oslo. I denne butikken hadde trioen i mange år sin musikalske utviklingsplass og lekestue 30–40 ganger i året, til stor glede for kunder og ansatte. Etter det har det blitt utallige opptredener over hele landet, på store og små festivaler, kulturhus, klubber og lukkete arrangementer. Høsten 2012 kom de med sitt andre album, Here Right Now.
Medlemmer
Gisle Børge Styve er oppvokst i Førde, men bor nå på Nøtterøy. Han har jobbet som utøvende musiker siden ca 1993, og er utdannet ved jazz/pop/rock-linja på Norges musikkhøgskole. Han er en av de to pianistene og laglederne i NRK-programmet Beat for beat. Han har vært med siden det startet i november 1999. I tillegg til Gisle Børge Styve Trio har han en duo med Heine Totland.
Per Willy Aaserud er oppvokst på Gran på Hadeland, men bor nå i Oslo. Han har jobbet som utøvende scene- og studiomusiker siden 1991, hovedsakelig innen genrene jazz, pop, rock, afrocubansk og ulike improvisasjonsformer. Foruten trioen er Silje Nergaard, Inger Marie Gundersen, D’Sound, Niko Valkeapää, Ole Paus, Mari Boine, Jim Stärk og Bjørn Klakegg Kvartett noen av de artistene han jobber med. Aaserud har medvirket på mer en 100 CD-innspillinger, samt konserter i inn- og utland, TV og radio. Han mottok i 2006 den Estiske Spellemannprisen for platen Going North med Toomas Rull og Frode Barth. Også samarbeidene med Niko Valkeapää (2004), Geirr Lystrup og Hege Rimestad (2004), og Lars Bremnes (2006) resulterte i Spellemannpriser.
Helge Harstad er oppvokst på Gjøvik, men bor nå i Oslo. Helge er freelance-musiker og utdannet cand.philol. ved Universitetet i Oslo, med musikk som hovedfag. I tillegg til trioen spiller han blant annet med Niko Valkeapäa (Spellemannprisvinner i Åpen Klasse 2003) og Rikskonsert-programmet «Back to basic». Han har gjennom mange år samarbeidet tett med Lars Bremnes (Spellemannspris i viseklassen i 2006) på plater og konserter, og ellers jobbet med bl.a. Karl Seglem, Rao Kyao, Viggo Sandvik, Mari Boine, Guren Hagen, Home Groan, Dronning Mauds Land, Trollsti med flere.
Rick McCallum
Rick McCallum (født 1954 i Heidelberg i Tyskland) er en amerikansk filmprodusent, som blant annet har medvirket i produksjonen av følgende Star Wars-filmer: Den skjulte trussel, Klonene angriper og Sithene tar hevn. Han er spesielt kjent for sitt lange samarbeid med filmregissør George Lucas.
Vektløfting under Sommer-OL 2008 – Menn 77 kg
Herrenes 77 kg konkurranse i vektløfting under Sommer-OL 2008 ble arrangert den 13. august 2008 i Beihang University Gymnasium. Hver av de 29 utøverne som konkurrerte løftet i både rykk og støt. Hver utøver hadde tre forsøk på hvert av de to løftene.
Snøbrett under Vinter-OL 2014 – Parallellslalåm kvinner
Julia Dujmovits fra Østerrike, tok gullmedaljen foran Anke Karstens og Amelie Kober fra Tyskland.
Regjerende verdensmester, Ekaterina Tudegesheva fra Russland, ble slått ut i åttendedelsfinalen mot Marion Kreiner fra Østerrike.
Kvalifisering
De 16 med best sammenlagttid kvalifiserte seg til åttendedelsfinaleheatene.
Elimineringsrunde
Elimineringsrunden startet med åttendedelsfinaler, hvor den med best totaltid i hvert heat avanserte.
Sluttplassering
Julia Dujmovits fra Østerrike, tok gullmedaljen foran Anke Karstens og Amelie Kober fra Tyskland.
Thalia Teater
Thalia Teater AS er et privat aksjeselskap som ble grunnlagt av Egil Monn-Iversen i 1983, og som produserer musikaler og teaterforestillinger.
Joseph Chesire
Joseph Chesire (født 12. november 1957) er en kenyansk tidligere friidrettsutøver som spesialiserte seg i mellomdistanseløp.
Thalia Teater
Teaterets faste samarbeidspartner for pan-skandinaviske prosjekter var Proscenium AS, men i 1995 ble disse selskapene fusjonert. Thalia Teater samarbeider igjen med en rekke andre produsenter, deriblant Riksteateret.
Joseph Chesire
Han representerte landet sitt under Sommer-OL 1984 i Los Angeles, der han ble nummer 4 på 1500 meter.
Thalia Teater
Historikk
Thalia Teater drev privatteater i Oslo med utgangspunkt i Chateau Neuf fra 1985 til 2008. I tillegg til produksjoner i Chateau Neuf, har selskapet hatt forestillinger på turné på landsbasis, og produsert forestillinger på Chat Noir, Edderkoppen, Scene West Victoria og Oslo Spektrum. Utenbys har selskapet produsert forestillinger i Bergen, Trondheim og Tønsberg. I løpet av disse årene har teateret hatt ca. fore millioner besøkende.
Thalia Teater måtte våren 2008 flytte fra Chateau Neuf etter 23 års drift.
Høsten 2009 produserte Thalia Teater Cats, Hulemannen og Avslørte bondepiker.
Samme år ble Hulemannen med Sven Nordin avsluttet etter en no år lang turné. Høsten 2010 var Sven Nordin tilbake med oppfølgeren til Hulemannen med forestillingen PAPPA!. Premieren fant sted i Lillestrøm Kultursenter i september og forestillingen var på turné over hele landet, samt som sommershow i Oseberg Kulturhus i Tønsberg i juli 2011.
I august 2010 overtok Thalia Teater den daglige driften av Chat Noir Teater i Oslo. Chat Noir er teatret som siden 1912 har vært landets ledende scene for show, humor og musikk i nærmere 100 år.
Variasjonskoeffisient
Variasjonskoeffisient er et spredningsmål på den relative variasjonen i et datasett:
Referanser
Вариация (статистика)
Samantha Cheverton
Samantha Cheverton (født 11. august 1988) er en canadisk svømmer som spesialiserer seg i fristil. Hun representerte landet sitt under Sommer-OL 2012 i London, der hun røk ut i semifinalen på 200 meter fri.
EM i slalåm-padling 2000
EM i slalåm-padling 2000 (europamesterskapet i slalåm-padling) ble arrangert i Mezzana i Italia i 2000.
Fritz Hünenberger
Friedrich «Fritz» Hünenberger (født 14. mars 1897, død 30. august 1976) var en sveitsisk vektløfter som deltok i de olympiske leker 1920 i Antwerpen og 1924 i Paris.
Hünenberger vant en olympisk sølvmedalje i vektløfting under OL 1920 i Antwerpen. Han kom på andreplass i den nest tyngste klassen, lett tungvekt opp til 82,5 kg. Det var første gangen i OL som løfterne ble delt inn i ulike vektklasser. Det var totalt fem vektklasser under OL-1920. Han løftet sammenlagt 275,0 kg, tjue kg mindre enn gullvinneren Ernest Cadine fra Frankrike. Vektløftkonkurransen besto av tre løft, rykk og støt med en hånd og støt med begge hendene. Det var 11 utøvere fra ni nasjoner i klassen lett tungvekt som ble avviklet 31. august 1920.
Fire år senere, under OL 1924 i Paris vant han en ny sølvmedalje i samme vektklasse, bak Charles Rigoulot fra Frankrike.
Promelittomma
Promelittomma er en slekt av treborende biller. De kan kjennes på svært langstrakt kroppsform med korte antenner, vifteformede maksillepalper hos hannene og myke dekkvinger.
Levevis
Disse billene borer i ved og er regnet som et betydelig skadedyr på kokospalmer.
Utbredelse
Arten er kjent fra Madagaskar og Seychellene.
Stefan Alvén
Stefan Alvén (født 12. desember 1968) er en svensk tidligere fotballspiller. Alvén var midtbanespiller.
Kravespeil
Kravespeil er et felt på kraven til en uniform. På feltet anbringes forskjellige tjenestetegn for å angi troppeslag, militær grad eller annet. Av og til er kravespeilet i avvikende farve fra uniformen.
Stefan Alvén
Alvén har spilt for flere svenske toppklubber, blant disse Malmö FF og IFK Norrköping. Alvén spilte også for Djurgårdens IF, hvor han ble med på et nedrykk til Superettan. Alvén var lagkaptein både i Djurgården og i IFK Norrköping. Alvén la opp som spiller i 2001.
Kravespeil
Russland
I Russland danner kravespeil i troppeslagsfarver underlag for troppeslagstegn i det militære. Før 1943 bar man istedet gradsdistinksjonene på kravespeil i forskjellige troppeslagsfarver. På siviluniformer bæres tjenesteklassebetegnelser fortsatt ofte på kravespeilene.
Storbritannia og Samveldet
I Storbritannia, i samveldestatene og andre tidligere britiske kolonier bæres kravespeil av generalitetet og høyere stabsoffiserer.
Sverige
På Fältuniform 90 bæres troppeslagstegn og gradsdistinksjoner på henholdsvis høyre og venstre kravespeil. På uniform m/87A bærer ingeniørtroppene og trenet kravespeil som underlag for sine troppeslagstegn.
Tyskland
Kravespeil med underlag i forskjellige farver virker som troppeartstegn på uniformene til soldater i Bundeswehr (Heer).
Monika Maierhofer
Monika Maierhofer (født 10. januar 1967 i Trofaiach) er en tidligere, østerriksk alpinist.
I junior-VM i alpint 1984 tok hun gull i slalåm.
I nesten et tiår, fra 1987 til 1995, tilhørte hun verdenseliten i slalåm. I verdenscupen oppnådde hun tolv pallplasser, og 2. februar 1992 vant hun sitt eneste verdenscuprenn i Grindelwald.
I VM 1989 i Vail kom hun på sjetteplass i slalåm. Hun la opp i 1995.
Petri Kontiola
Petri Kontiola (født 4. oktober 1984) er en finsk profesjonell ishockeyspiller som spiller for Kärpät i Kontinental Hockey League (KHL).
Støvmaske
Støvmasker er beskyttelsesmasker over nese og munn, laget av fleksibelt papirstoff og med elastiske festebånd. De er produsert med tanke på å verne mot støv; de er ikke tiltenkt å kunne gi fullverdig beskyttelse mot luftbårne smittsomme partikler. Den europeiske FFP1-maske, som er av den laveste grad av mekaniske filterrespiratorer i serien, benyttes også som støvmaske.
Støvmasker egner seg på byggeplasser der konstruksjonsarbeidet fører til meget støv fra gipsplater, murstein, tre, fiberglass, silica (fra keramikk eller glass-produksjon), eller fra kosting. Ved rengjøring av svært støvete boliger kan også maskene med fordel brukes. Støvmasker kan også brukes i omgivelser med allergener som for eksempel tre- eller gresspollen. Under støvstormer kan slike masker også komme godt med.
Støvmasker kan benyttes på samme måte som filtrerende tøymunnbind eller medisinske munnbind, som de bærer likhetstrekk med. Men de kan ikke alltid brukes om hverandre dersom hensikten er å beskytte bæreren – det er forskjellige utfordringer fra for eksempel støv fra konstruksjon som fra smittestoffer. Men støvmasker kan brukes i den hensikt at bæreren, som muligens utånder smittefarlig ånde, demper den utåndede dosen, og slik virker masken i noen grad beskyttende for omstående.
Støvmasker er gjerne billigere og lettere enn for eksempel N95-masker, og gjerne mer komfortable. De er imidlertid mer gjennomtrengelige, og er gjerne vanskeligere å få til å passe tett på ansiktet.
Noen asiatiske land har forskrifter som regulerer masker med støvmaskekvaliteter som tilbys det alminnelige publikum. Det gjelder for eksmpel Kina, der slike masker er blant de masker brukes i befolkningen som smittevern: https://www.sesec.eu/app/uploads/2020/04/GB-T-32610-2016-Technical-specification-of-daily-protective-mask.pdf  GB/T 32610:2016] – masker for alment vern. Støvmasker har vært sertifisert i USA av United States Bureau of Mines siden 1970-årene. Siden 1970 kan de sertifiseres av Occupational Safety and Health Administration.
Zero Punctuation
Zero Punctuation er en serie med videospillanmeldelser lagd av den engelsk-australske komedieforfatteren Ben «Yahtzee» Croshaw. Siden serien begynte i 2007, har over 500 episoder blitt lagd, og blitt publisert ukentlig i videospilltidsskriftet The Escapist. Episodene er vanligvis rundt fem minutter lange og gir kritikk til videospill på en satirisk måte, med fokus på kritikk og humor.
Gaius Julius Caesar den eldre
Gaius Julius Caesar den eldre (født ca 140 f.Kr., død 85 f.Kr.) var en romersk senator. Han var svoger till Gaius Marius og far til Julius Cæsar, senere diktator av Roma.
Gaius Julius Caesar var gift med Aurelia Cotta. De fikk to døtre, begge i tråd med praksis i Roma på den tiden oppkalt Julia, samt en sønn; Julius Caesar, født 100 f.Kr. Han var bror till Sextus Julius Caesar, konsul 91 f.Kr. og sønn av Gaius Julius Caesar II.
Gaius Julius Caesar døde plutslig i 85 f.Kr. mens han tok på seg skoene en morgen. Trolig døde hans far på samme måten i Pisa. Størstedelen av hans eiendommer arvet Julius Caesar, men eiendommene ble konfiskert av Lucius Cornelius Sulla under hans diktatur.
2. divisjon fotball for menn 1998
2. divisjon fotball for menn 1998 var det tredje nivået i norsk fotball dette året. Ligaen bestod av 96 lag fordelt på åtte avdelinger og med 12 lag i hver avdeling.
Opp- og nedrykk
Ett lag fra hver avdeling spilte kvalifisering om opprykk til 1. divisjon, mens de tre siste lagene i hver avdeling rykket ned til 3. divisjon.
Opprykk: (avd. 1),  (avd. 2),  (avd. 6) og  (avd. 8)
Rasmus Hansen (politiker)
Rasmus Hansen (døpt 8. juli 1797 i Oppdal i Trøndelag, død 12. mai 1861 i Heidal i Oppland) var en norsk jurist og politiker som var stortingsmann for Nordre Trondhjems amt (Nord-Trøndelag) 1839–1844 og 1848–1850.
Han var sønn av gårdbruker Anders Olsen og Mette Kristoffersdatter på Snorroeggen i Oppdal, men ble oppdratt av sogneprest Cornelius Thomas Rønnau. Han var kontorist og senere fullmektig hos fogden i Stjør- og Verdalen, Frederich Jacobi Aarestrup, som holdt hus på Skogn. Han tok en rosverdig preliminæreksamen i 1821 og fikk grad av exam.jur. i 1822. Deretter ble han fullmektig hos sorenskriveren på Inderøy, Peder Klykken, og ble konstituert i embedet i 1826. I 1827 ble Hansen prokurator ved underretten i Nordre Trondhjems amt, med bolig på Marienborg på Skogn. «Med attester for nidkjærhet og kollegial uegennytte» ble han i 1848 utnevnt til sorenskriver i Nordre Gudbrandsdalen med bolig på Lyen i Heidal.
Med innføringen av formannskapslovene av 1837 ble han Skogns første ordfører 1838–1839 og 1844–1847. Han var valgt til stortingsmann fra Nordre Trondhjems amt 1839–1844 og 1848–1850, og fungerte blant annet som sekretær i Odelstinget, formann i Stortingets desisjonskomité og sekretær i Stortingets næringskomité. Hansen utgav i 1838 brosjyren Fattigvæsenet paa Landet i Trondhjems Stift, og i 1848 noen skrifter om bøndenes skatter og avgifter til stat og kommune.
Han giftet seg i 1824 med Maren Magdalene Grøn, datter av handelsmann Peder Nielsen Grøn. Deres sønn Cornelius Thomas Rønnow Hansen ble fogd på Sunnmøre, Lauritz Mathias Hansen ble oberstløytnant i artilleriet, og Hans Peter Grøn-Hansen ble overrettssakfører i Drøbak. Datteren Petrine Marie Hansen giftet seg med sogneprest Peder Schjelderup Nissen Arentz på Skogn, så Rasmus Hansen ble morfar til Hans Severin Arentz, professor i skipsmaskinbygging ved NTH.
EM i slalåm-padling 2002
EM i slalåm-padling 2002 (europamesterskapet i slalåm-padling) ble arrangert i Bratislava i Slovakia i 2002.
Featuring (Hanne Sørvaag-album)
Featuring er det 6. studioalbumet til Hanne Sørvaag som ble gitt ut i 2016.
Jubileumsmedaljen i anledning av 60-året for seieren i Den store fedrelandskrigen 1941–1945
Jubileumsmedaljen i anledning av 60-året for seieren i Den store fedrelandskrigen 1941–1945  (russisk: Юбилейная медаль «60 лет Победы в Великой Отечественной войне 1941–1945 гг.») er en medalje innstiftet av Russlands president Vladimir Putin ved dekret datert 28. februar 2004. Medaljen ble tildelt krigsveteraner og andre som bidro til krigsinnsatsen i anledning av 60-årsjubileet for seieren i andre verdenskrig.
Utforming
Medaljen er utformet i tambak. Advers har som motiv ordenstegnet for Seiersordenen. Seiersordenen ble innstiftet i 1943 og tildelt for den aller fremste militære ledelsesinnsats under andre verdenskrig. Under ordenstegnet står årstallene «1945–2005». Reversen bærer innskriften «60 лет Победы в Великой Отечественной войне 1941–1945"» (60-året for seier i Den store fedrelandskrigen 1941-1945) over sju linjer. Innskriften er omgitt av en laurbærkrans.
Medaljen er opphengt i et rødt bånd med oransje og svarte kantstriper. Fargene oransje og svart er fargene i båndet til Sankt Georgsordenen fra tsartiden og er en fargekombinasjon som på grunn av dens store militære prestisje ble overtatt av Sovjetunionen og er videreført av Russland i våre dager.
Tildeling
Jubileumsmedaljen ble tildelt både militære krigsveteraner og personer som i sivilt arbeid bidro til krigsinnsatsen. Partisaner og geriljasoldater i motstandsgrupper kunne også hedres med medaljen, likeledes fanger i konsentrasjonsleirer og ghettoer. Personer som tidligere var tildelt minnemedaljer for innsats i verdenskrigen, kvalifiserte også til denne medaljen.
Jim Spivey
Jim Spivey (født 7. mars 1960) er en amerikansk tidligere friidrettsutøver som spesialiserte seg i mellomdistanseløp.
Jubileumsmedaljen i anledning av 60-året for seieren i Den store fedrelandskrigen 1941–1945
Norske mottagere
I løpet av 2005 og 2006 ble i overkant av 150 personer i Norge tildelt medaljen.
Jim Spivey
Han representerte landet sitt under Sommer-OL 1984 i Los Angeles, der han ble nummer 5 på 1500 meter.
Joseph Alzin
Joseph Alzin (født 1893, død 1930) var en Luxemboursk vektløfter og bryter som deltok i de olympiske leker 1920 i Antwerpen og 1924 i Paris.
Alzin vant en olympisk sølvmedalje i vektløfting under OL 1920 i Antwerpen. Han kom på andreplass i den tyngste klassen, tungvekt over 82,5 kg. Det var første gangen i OL løfterne ble delt inn i ulike vektklasser. Det var totalt fem vektklasser under OL-1920. Han løftet sammenlagt 260,0 kg, fem kilogram mindre enn gullvinneren Filippo Bottino fra Italia. Vektløftkonkurransen besto av tre løft, rykk og støt med en hånd og støt med begge hendene. Det var seks utøvere fra fem nasjoner i tungvektklassen som ble avviklet 31. august 1920.
Kim bilet
«Kim bilet» (kirgisisk-kyrillisk: «Ким билет», norsk oversettelse: Hvem vet?) er en kirgisisk poplåt fremført av Jiydeş İdirisova. Låten er skrevet av Andrej Dogai og Kiyalbek Urmanbekov. Sangen ble første gang fremført 22. november i den kirigisiske musikkonkurransen Turkvizyon-2015, hvor den ble valgt som landets bidrag i Tyrkvisjonens sangkonkurranse etter å ha vunnet med femti av femti mulige jurypoeng.
I den internasjonale finalen oppnådde melodien en samlet poengsum fra jurymedlemmene på 194, av 200 mulige, og vant dermed ni poeng foran Kasakhstans bidrag.
GameDaily
GameDaily (GD) var en amerikansk videospillnettside.
Den ble startet opp i 1995 av Mark Friedler med navnet Gigex. Da fokuserte den på gratis spilldemoer.
I 2011 ble siden stengt ned, og de ansatte ble flyttet sammen med Joystiq.
Jørn Holmen
Jørn Holmen (født 17. mai 1972) er en tidligere norsk fotballspiller som gjennom sin karriere har spilt for en rekke norske klubber som angrepsspiller. Holmen er i dag sportslig leder i Steinkjer Fotballklubb.
Holmen begynte sin karriere som ung fotballspiller i Henning Idrettslag, og i 1991 meldte han overgang til Steinkjer Fotballklubb, hvor han forble i fire år og blant annet spilte sammen med Petter Singsås. I 1995 dro Holmen videre til Hamarkameratene, hvor han fikk kamper i Tippeligaen under trener Peter Engelbrektsson. Året etter ble Holmen med Hamar-laget ned til førstedivisjon før han ved sesongslutt dro videre til Gjøvik-Lyn.
Etter Gjøvik-Lyn gikk karrieren videre til Romerike Fotball, hvor han i 1999 fikk spille flere førstedivisjonskamper for klubben. Han forlot Romerike i 2003 og dro tilbake til Steinkjer, hvor han så la opp som aktiv fotballspiller.
The Battle of Shaker Heights
The Battle of Shaker Heights er en amerikansk komedie og ungdomsfilm fra 2003. Filmen er skrevet og regissert av Efram Potelle og Kyle Rankin, og har Shia LaBeouf i hovedrollen.
Filmen er et resultat av sesong 2 av TV-programmet Project Greenlight, et realityprogram hvor ukjente regissører får muligheten til å lage en film. Serien var produsert av Ben Affleck og Matt Damon, og gikk over tre sesonger i USA, samt én sesong i Australia.
Handling
Kelly Ernswiler (Shia LaBeouf) er en ung krigstreningsentusiast som jobber på den lokale butikken, blant annet sammen med bestevennen Sarah (Shiri Appleby), som er forelsket i ham. På krigstreningen møter han Bart Bowland (Elden Henson). De to kommer umiddelbart overens, og Bart bestemmer seg for å hjelpe Kelly gjennom å bruke en militær strategi mot high school-bølla Lance (Billy Kay), som har plaget Kelly i flere år.
Kelly risikerer vennskapet med Bart når han blir forelsket i hans eldre søster Tabby (Amy Smart), selv om hun skal gifte seg med den kjekke businessmannen Miner Weber (Anson Mount). Kelly har også et skjørt forhold til faren, den tidligere rusmisbrukeren Abe (William Sadler), som ved flere anledninger nesten har ødelagt familien. Moren Eve (Kathleen Quinlan) har lenge prøvd desperat å få dem til å snakke normalt med hverandre, men forgjeves. I tillegg må han bestemme seg for om fantasyverdenen han lever i på krigstreningen er verdt konsekvensene han må møte.
EM i slalåm-padling 2004
EM i slalåm-padling 2004 (europamesterskapet i slalåm-padling) ble arrangert i Skopje i Nord-Makedonia i 2004.
Lov om kontroll med post- og telegrafforsendelser og med telefonsamtaler
Lov om kontroll av post- og teletjenester (fullt navn: lov om kontroll med post- og telegrafforsendelser og med telefonsamtaler) er en norsk lov som gir myndighet til å kontrollere post- og telegrafforsendelser og telefonsamtaler av hensyn til rikets sikkerhet.
Det følger av loven at det kan utferdiges bestemmelser om undersøkelse og tilbakeholdelse av postforsendelser og telegrammer og om kontroll med telefonsamtaler, når dette antas påkrevd av hensyn til rikets sikkerhet. Utenfor krigstid kan kontrollen bare settes i verk overfor personer som mistenkes for overtredelse av lov om forsvarshemmeligheter og visse bestemmelser i Almindelig borgerlig Straffelov, lov om elektronisk kommunikasjon og lov om salg og utførsel av fødevarer. Loven fastsetter dessuten taushetsplikt for tjenestemenn eller andre ansatte som medvirker til kontrollen.
Lov om kontroll av post- og teletjenester ble vedtatt 24. juni 1915 og trådte i kraft umiddelbart.
EM i slalåm-padling 2005
EM i slalåm-padling 2005 (europamesterskapet i slalåm-padling) ble arrangert i Tacen i Slovenia i 2005.
Den europeiske verdipapir- og markedstilsynsmyndighet
Den europeiske verdipapir- og markedstilsynsmyndighet (engelsk: European Securities and Markets Authority (ESMA)) er et byrå i den europeiske union etablert i 2011, med hovedkontor i Paris. EØS-landene ble tilknyttet ESMA i 2016. Det er en del av Det europeiske finanstilsynssystem.
Historie
ESMA ble i 2011 opprettet som en av tre europeiske tilsynsmyndigheter under et nytt finanstilsynssystemet i Europa, kalt Det europeiske finanstilsynssystem (EFSF). Bakgrunn for opprettelsen var blant annet den europeiske finanskrisen fra 2008.
De øvrige finanstilsynsmyndigheter under ESFS er Den europeiske banktilsynsmyndighet og Den europeiske tilsynsmyndighet for forsikring og tjenestepensjon.
Oppgaver
ESMA har en koordinerende rolle mellom de ulike lands tilsynsmyndigheter. Det har også en viss overnasjonal karakter, og vil på enkelte avgrensede områder kunne fatte vedtak som er bindende både for nasjonale tilsynsmyndigheter og enkeltinstitusjoner. ESMA er gitt myndighet til å megle mellom medlemslandenes tilsynsmyndigheter der det er uenighet om håndtering av institusjoner med grensekryssende virksomhet, og har kompetanse til å fatte bindende beslutninger dersom nasjonale tilsynsmyndigheter ikke kommer til enighet. Videre er ESMA gitt en koordinerings- og beslutningsrolle ved håndteringen av krisesituasjoner, og har dessuten hjemmel til, i siste instans, å gripe inn og å gjøre vedtak overfor enkeltselskaper der nasjonale tilsyn ikke retter seg etter en formell uttalelse fra Europakommisjonen.
ESMA skal også kunne utarbeide utkast til nytt regelverk som vedtas av Europakommisjonen, samt utstede retningslinjer og anbefalinger om praktiseringen av gjeldende EU-regler på området.
Organisasjon
ESMA er et selvstendig rettslig subjekt med eget budsjett. Organisasjonens ledes av en arbeidende styreleder (Chair) og en Executive Director. Styrelederen leder både Board of Supervisors som legger ESMAs strategier, og Management Board som kontrollerer at organisasjonens forvaltning skjer i henhold til lover og regler.
EØS-landenes deltakelse
Samarbeidet mellom EU og EFTA innebærer at EFTAs overvåkingsorgan tar de formelle bindende beslutningene rettet mot nasjonale myndigheter og mot foretak i EØS/EFTA-området, basert på utkast fra den relevante tilsynsmyndigheten i EU. EFTAs overvåkingsorgan og de nasjonale tilsynsmyndighetene i EØS/EFTA-landene skal få delta «to the fullest extent possible without voting rights» i EUs tre finanstilsynsmyndigheter. EUs tilsynsmyndigheter, herunder ESMA, kan rette anbefalinger, ikke bindende vedtak m.v., også til nasjonale myndigheter og foretak i EØS/EFTA-landene.
Norges tilknytning er regulert i lov om EØS-finanstilsyn.
Anders Petersen (skytter)
Anders Martinus Petersen (født 13. juli 1876, død 8. desember 1968) var en dansk skytter som deltok i flere olympiske leker, 1920 i Antwerpen.
Petersen ble olympisk mester i skyting under OL 1920 i Antwerpen. Han var med på det danske laget som vant lagskytingen 300 meter armégevær stående med 289 poeng foran USA med 283. De andre på laget var Niels Hansen Larsen, Lars Jørgen Madsen og Erik Sætter-Larsen.
Peter Wirz
Peter Wirz (født 29. juli 1960) er en sveitsisk tidligere friidrettsutøver som spesialiserte seg i mellomdistanseløp.
Han representerte landet sitt under Sommer-OL 1984 i Los Angeles, der han ble nummer 6 på 1500 meter.
Sandakan (distrikt)
Sandakan er et distrikt i Sandakan-divisjonen i den malaysiske staten Sabah. Distriktet ligger i den nordlige delen av staten, rundt den lille Sandakan-bukta, med kyststripe til Sulusjøen. Det har et areal på 2 266 kvadratkilometer og et folketall på 396 290 (2010). Administrasjonssenteret er byen Sandakan.
Distriktet ligger mellom Labuk-bukta i vest og elva Kinabatangan i øst, og er det tredje mest folkerike i Sabah. Utenfor kysten ligger «Skilpaddeøyene», en nasjonalpark som er et populært turistmål.
Sandakan-distriktet ble opprettet den 1. januar 1982.
Roza Khutor ekstrempark
Roza Khutor ekstrempark (russisk: Роза Хутор) er en skiarena lokalisert vest i Roza Khutor-platået i Krasnaja Poljana i Russland. Under Vinter-OL 2014 i nabobyen Sotsji, var den vertskap for freestyle- og snøbrettøvelsene.
Med 4 000 sitteplasser under freestyle og 6 250 under snøbrett, ble den først tatt i bruk i september 2012, og har spesiallagde løyper for blant annet langrenn, hopp, kulekjøring, boardercross, parallellstorslalåm og halfpipe.
Coronilla coronata
Coronilla coronata er en flerårig urt i erteblomstfamilien.
Stenglene blir 20–50 cm lange og er som regel opprette, men kan være utoverliggende. Bladene er ulikefinnede med 3–6 par småblad som har en kort stilk. Akselbladene er hinneaktige og faller tidlig av. De gule blomstene sitter 10–20 sammen i hoder. Belgen er linjeformet, hengende, 1,5–3 cm lang og med 1–5 innsnevringer mellom frøene.
Anthony Martial
Anthony Jordan Martial (født 5. desember 1995) er en fransk fotballspiller som spiller for den engelske klubben Manchester United.
Han har tidligere spilt for og. Den 3. februar 2013 debutere han for i Ligue 1 mot.
Martial har i 2019 signert en ny kontrakt med Manchester United under den nye manageren Ole Gunnar Solskjær. Martial skal ikke ha ønsket å fornye kontrakten med Manchester United under Solskjærs forgjenger José Mourinho.
Landslagsspill
Den 4. september 2015 fikk han sin første landskamp for mot.
Den 1. september 2016 scoret han sitt første landslagsmål for mot.
Jubileumsmedaljen i anledning av 70-året for seieren i Den store fedrelandskrigen 1941–1945
Jubileumsmedaljen i anledning av 70-året for seieren i Den store fedrelandskrigen 1941–1945  (russisk: Юбилейная медаль «70 лет Победы в Великой Отечественной войне 1941–1945 гг.») er en medalje innstiftet av Russlands president Vladimir Putin ved dekret datert 21. desember 2013. Tildelingskriteria ble fastsett ved dekret datert 4. juni 2014. Medaljen ble tildelt krigsveteraner og andre som bidro til krigsinnsatsen i anledning av 70-årsjubileet for seieren i andre verdenskrig.
Utforming
Medaljen er utformet i sølv. Advers har som motiv ordenstegnet for Fedrelandskrigens orden. Under ordenstegnet står årstallene «1945–2015». Reversen bærer innskriften «70 лет Победы в Великой Отечественной войне 1941–1945"» (70-året for seier i Den store fedrelandskrigen 1941-1945) over sju linjer. Innskriften er omgitt av en laurbærkrans.
Medaljen er opphengt i et rødt bånd med to moaréstriper og kantstriper i oransje og svart. Fargene oransje og svart er fargene i båndet til Sankt Georgsordenen fra tsartiden og er en fargekombinasjon som på grunn av dens store militære prestisje ble overtatt av Sovjetunionen og er videreført av Russland i våre dager.
Tildeling
Jubileumsmedaljen ble tildelt både militære krigsveteraner og personer som i sivilt arbeid bidro til krigsinnsatsen. Partisaner og geriljasoldater i motstandsgrupper kunne også hedres med medaljen, likeledes fanger i konsentrasjonsleirer og ghettoer. Personer som tidligere var tildelt minnemedaljer for innsats i verdenskrigen, kvalifiserte også til denne medaljen.
Sigvard Gundersen
Gundersen var tilknyttet Christiania Theater fra debuten i 1862 til teatret ble lagt ned i 1899, bortsett fra i årene 1870 til 1872 da både han og hustruen Laura Gundersen spilte på Møllergatens Teater under Bjørnstjerne Bjørnsons ledelse.
Gundersen var en sentral skuespiller ved Christiania Theater, og en begavet karakterskuespiller med stor evne til å leve seg inn i sin rolleskikkelsers psykologi.
En gate i Kristiansand har fått navnet Sigvard Gundersens gate.
Valgdirektoratet
Valgdirektoratet er et norsk direktorat som ble opprettet 1. januar 2016. Direktoratet overtok arbeidet med gjennomføringen av valg i Norge fra Kommunal- og moderniseringsdepartementet.
Valgdirektoratet har ansvar for den praktiske gjennomføringen av valg, informasjon til velgere, opplæring av kommuner og fylkeskommuner, evalueringer og drift og forvaltning av valgadministrasjonssystemet EVA.
Hovedkontoret til direktoratet er i Tønsberg. Direktoratet omfatter omkring 30–35 årsverk, som gir rundt 20 faste stillinger.
Bjørn Berg ble den 29. april 2015 utnevnt til valgdirektør, med tiltredelse 3. august.
X-Men: Apocalypse
X-Men: Apocalypse er en amerikansk superheltfilm fra 2016. Filmen er regissert av Bryan Singer, skrevet av Simon Kinberg, og har James McAvoy, Michael Fassbender, Jennifer Lawrence, Nicholas Hoult, Oscar Isaac, Rose Byrne, Tye Sheridan, Sophie Turner, Alexandra Shipp, Kodi Smit-McPhee, Evan Peters, Lucas Till, Ben Hardy, Lana Condor og Olivia Munn i rollene.
Filmen er oppfølgeren til X-Men: Days of Future Past (2014), og den niende i filmserien om X-Men.
Sammendrag
I år 3 600 før Kristus styrer den mektige mutanten En Sabah Nur, ansett som en Gud kalt for Apocalypse, det gamle Egypt til han blir levende gravlagt under et opprør. Han våkner opp igjen i år 1983, og ønsker å ødelegge verden. Han rekrutterer mutanten Ororo Munroe, og gir henne mer makt. Mutanten Raven frigjør Kurt Wagner i Øst-Berlin, en mutant som kan teleportere. Alex Summers tar broren sin Scott med til professor Charles Xavires sitt utdanningsinstitutt, i håp om at Xavier og Hank McCoy kan lære Scott å kontrollere mutasjonene hans.
Apocalypse sine krefter forårsaker forstyrrelser rundt om i verden. Dette fører til at Xavier og Alex konsulterer CIA-operatør Moira MacTaggert, som har forsket på legenden om Apocalypse og forteller dem om Apocalypse sin opprinnelse. Han ble født for flere årtusener siden i Egypt som verdens aller første mutant, og ledet et team av mutante soldater kjent som de fire ryttere. I det kommunistiske Polen bruker Erik Lehnsherr sine krefter for å redde en medarbeider under et jordskjelv, noe som fikk en gruppe soldater til å ta ham til fange. Når en soldat dreper hans kone og datter, gjengjelder Erik ved å drepe hele gruppen.
Apocalypse tar Erik med til Auschwitz, og oppfordrer ham til å bruke kreftene. Erik ødelegger hele leiren og blir med i Apocalypse, og forsøker å få tilgang til maskinen Cerebro, en enhet Xavier benytter for å lokalisere andre mutanter. Apocalypse og hans fire ryttere ankommer herskapshuset for å kidnappe Xavier. Alex forsøker å stoppe dem, men forårsaker en eksplosjon som ødelegger hele herskapshuset. Mutanten Peter Maximoff bruker super-hastigheten sin for å evakuere bygningen, men Alex dør tilsynelatende i eksplosjonen. Oberst William Stryker fanger Hank, Raven, Peter og Moira, og tar dem inn til forhør.
Andrés Vera
Andrés Vera (født 31. desember 1960) er en spansk tidligere friidrettsutøver som spesialiserte seg i mellomdistanseløp.
Han representerte landet sitt under Sommer-OL 1984 i Los Angeles, der han ble nummer 7 på 1500 meter.
X-Men: Apocalypse
Sammendrag
Samtidig reiser Apocalypse, Xavier og rytterne deres til Kairo. I Kairo bruker Erik kreftene sine for å kontrollere jordklodens magnetiske poler som forårsaker enorme ødeleggelser over hele planeten. Apocalypse planlegger å overføre sin bevissthet i kroppen til Xavier og ta hele menneskeheten som slaver. Han tvinger Xavier til å sende en melding til menneskeheten, og informere dem om planen hans. Imidlertid sender Xavier i all hemmelighet et telepatisk nødrop til Jean, og flere mutanter reiser til Kairo for å kjempe mot Apocalypse og hans ryttere.
Puerto de la Cruz
Langs stranden finnes mange hoteller, barer og restauranter. I Puerto de la Cruz er turisme den viktigste næringen. I gamlebyen finnes mange historiske bygninger fra tida byen var en pittoresk fiskerlandsby. Den kunstige lagunen Lago Martiánez ble anlagt i 1969 og byr på boblende fontener og svømmebassenger og beplantning som til sammen gir et inntrykk av et tropisk paradis. Verdt et besøk er også den botaniske hagen Jardín de Aclimatación de la Orotava med planter fra hele verden, og den zoologiske hagen Loro Parque med fisk i akvarier, pattedyr, sjøpattedyr – som sjøløver, delfiner og spekkhoggere og tropiske fuglearter.
Omar Khalifa
Omar Khalifa (født 18. desember 1956) er en sudansk tidligere friidrettsutøver som spesialiserte seg i mellomdistanseløp.
Han representerte landet sitt under Sommer-OL 1984 i Los Angeles, der han ble nummer 8 på 1500 meter.
Fra jobbetiden
Fra jobbetiden ved En af dem – Virkelighedsbillede af W. er en roman utgitt i Kristiania i 1903. «W» var et pseudonym for Jacobine Waaler (1857-1921).
Boken omhandler jobbetiden i Kristiania før Kristianiakrakket i årene før 1899. Spesielt er eiendomsspekulasjon tema, og Fra jobbetiden harselerer med både investorer og utbyggere. Hovedrollene spilles av byggmesterne Oppestad og Evensen og murmester Kaaren, mens sakfører Sleip og konsul Jobbesen lurer i bakgrunnen. Eiendom omsettes blant spekulantene i stort tempo over restaurantbordene, til stadig stigende priser. «Denne hersens Fillegaarden i Voldgata som ble kjøpt af'n Olsen igaar for 40 000, er solgt i dag til'n Grosserer Mikkelsen med en Avance paa 30 000, – enda den inte er værdt 10 000 mellom Brødre» forklarer Oppsestad for medspekulantene under et besøk i frimurerlogen.
Bokomslaget var illustrert av Gustav Lærum, og viser potensielle spekulanter samles rundt en avisforside som lover «millioner at tjene» på eiendomsspekulasjon.
Gippsland
Gippsland er et stort, landlig område i delstaten Victoria i Australia.
Området begynner umiddelbart øst for forstedene rundt byen Melbourne i Australia og strekker seg videre mot grensen til nabo-delstaten New South Wales. Området ligger mellom Great Dividing Range i nord og Bass-stredet i sør. Regionen er mest kjent for gruvedrift, kraftproduksjon og oppdrett av husdyr, samt for turistmål som f.eks. Phillip Island, Wilsons Promontory, Gippsland Lakes, Walhalla og for Baw Baw platået.
The Australian Bureau of Statistics rapporterte i 2006 om en befolkning på 239 647 mennesker for det samlede Gippsland. 80 115 bodde i det østlige Gippsland, 52 377 i Sør-Gippsland, 33 632 holdt til i Vest-Gippsland, og 73 477 personer bodde i Latrobe Valley-området. Klimaet i Gippsland er temperert og generelt fuktig, bortsett fra i den sentrale regionen rundt byen Sale, der den årlige nedbørsmengden kan være mindre enn 600 millimeter i året. Andre steder i Gippsland kan den årlige nedbørsmengden være så høyt som over 1500 millimeter (60 cm), mens på de høyeste fjelltoppene i Øst Gippsland er det mest sannsynligvis at mye av denne nedbørsmengden kommer som snø. Lavere nivåer øst i distriktet er den gjennomsnittlige årlig nedbøren vanligvis ca 900-950 millimeter (35-37 cm).
De siste årene har det vært vedvarende tørke over det meste av Gippsland. Den årlige nedbørsmengden over Latrobe Valley og det sørlige Gippsland har siden 1997 være 20 prosent lavere enn det gjennomsnittet var mellom 1885 og 1996. Dette er den forsterkede drivhuseffekten som har fått det meste av skylden for den lave nedbørsmengden. I juni 2007 kom det en flom som berørte alle innbyggerne i Gippsland. Flere området ble stengt og mange veier ble stengt som følge av denne flommen. Gippsland besitter svært få forekomster av metalliske mineraler. Imidlertid opererte de dype underjordiske gullgruvene i nærheten av Walhalla for en periode på femti år fra 1863 til 1913. Gippsland har ingen forekomster av store industrielle metalliske mineraler.
Historie
Aboriginer i Gippsland, Victoria, Australia kjempet mot den europeiske invasjonen av områdene deres. Den tekniske overlegenhet i europeernes våpen ga innvandrerne en absolutt fordel. Minst 300 mennesker ble drept, hovedsakelig aboriginer, mens andre tall anslår opp til 1000 drepte, men det er ekstremt vanskelig å si noe om de reelle dødstallene fordi det ble operert med flere forskjellige tall fra de forskjellige partene i området. Sykdommer som ble innført på 1820-tallet av europeiske selfangere og hvalfangere forårsaket også en rask nedgang i antall aboriginer.
Angus McMillan og hans følgesmenn skal under hans oppdagelsesreiser i disse områdene ha drept mellom 20 og opp til flere hundre innfødte aboriginer gjennom 1840-årene. I 1846 og 1847 skal minst 50 og kanskje mange flere aboriginer ha blitt skutt i det sentrale Gippsland, av en gruppe væpnede europeere under en fest. Da disse var på jakt etter en hvit kvinne som angivelig skal ha blitt holdt fanget av aboriginene, men noen slik hvit kvinne skal aldri ha blitt funnet.
Opprinnelig var dette området bebodd av urfolk og indianere som hovedsakelig tilhørte aborginstammene Gunai og Bunurong. Samuel Anderson, en skotsk innvandrer og tidlig oppdagelsesreisende etablerte den tredje permanente bosetningen i Victoria i 1835. Den europeiske bosettingen av området begynte for fullt etter to separate ekspedisjoner som utforsket området. Oppdageren og utforskeren Angus McMillan ledet den første europeiske ekspedisjonen gjennom området mellom 1839 og 1840, og han navnga området "Caledonia Australis".
Denne ekspedisjonen ble fulgt opp allerede i mars 1840 av den polske oppdageren Paweł Edmund Strzelecki, som uten å vite det ledet hans ekspedisjon over samme terreng som allerede var blitt oppdaget av Angus McMillan, og Strzelecki endret på mange av stedsnavnene på mange av de naturlige landemerkene og stedene i området. Etter disse to ekspedisjonene, ble området offisielt gitt navnet "Gippsland", til ære for guvernøren for kolonien New South Wales, som Victoria var del av på denne tiden, George Gipps, som Strzelecki hadde et nært personlige forhold til.
Norgesmesterskapet i skiskyting 1959
Norgesmesterskapet i skiskyting 1959 ble arrangert på Løvenskioldbanen i Bærum den 1. februar 1959 av HV-02 Stor-Oslo.
Minigun
M134 Minigun er et maskingevær med seks løp som skyter mellom 2000 og 6000 skudd per minutt. Den bruker 7.62×51mm NATO-patroner. Den bruker samme løpedesign som gatlingvåpenet, med roterende løp drevet av en ekstern kraftkilde, vanligvis en elektrisk motor.
Tony Rogers
Tony Rogers (født 30. april 1957) er en newzealandsk tidligere friidrettsutøver som spesialiserte seg i mellomdistanseløp.
Minigun
Den er i bruk i flere grener av USAs forsvar. Den er vanligvis designert som M134 og XM196 av United States Army, og som GAU-2/A og GAU-17/A av U.S. Air Force og U.S. Navy.
Tony Rogers
Han representerte landet sitt under Sommer-OL 1984 i Los Angeles, der han ble nummer 9 på 1500 meter.
Minigun
Våpenet er i bruk i Norge på luftforsvarets Bell 412 helikoptre.
VM i bordtennis 1930
VM i bordtennis 1930 (verdensmesterskapet i bordtennis) ble arrangert i Berlin i Tyskland i 1930.
Værestrøa
Værestrøa, tidligere skrevet Væretrøa, er et boligområde på Være helt i øst i Trondheim, like ved grensen mot Malvik. Boligområdet ligger omtrent 10 km øst for Trondheim sentrum (Midtbyen), og henger sammen med tettbebyggelsen Hundhammeren i Malvik kommune. Værestrøa består for det meste av eneboliger. Stedet er en del av tettstedet Malvik, som for det meste ligger i Malvik kommune, og som i tillegg til Værestrøa blant annet omfatter Hundhammeren og Vikhammer. Området ligger rundt 300 meter ovenfor Væresbukta i Trondheimsfjorden. Mellom Værestrøa og fjorden ligger fylkesvei 950 (gamle E6) og Nordlandsbanen.
Dum og dummere: Da Harry møtte Lloyd
Dum og dummere: Da Harry møtte Lloyd (engelsk: Dumb and Dumberer: When Harry Met Lloyd) er en amerikansk komedie fra 2003. Filmen er regissert av Troy Miller, og har Derek Richardson og Eric Christian Olsen i hovedrollene. Filmen er en slags forløper til Dum og dummere med Jim Carrey og Jeff Daniels, selv om denne kom ni år etter.
Filmen tar for seg hva som skjer når Harry og Lloyd møtes for første gang på high school, og plasseres i en spesialklasse for «spesielle elever». IQ-nivået til Harry og Lloyd var heller ikke den gangen spesielt høyt, og dermed skjer det mange absurde og merkelige ting.
Reppe
Reppe er et boligområde på Ranheim i Trondheim. Området er hovedsakelig utbygd med eneboliger, samt noen rekkehus og boligblokker. Gården Reppe tilhørte i middelalderen Bakke kloster, og var i 1647 delt i to bruk som senere i perioder var bygslet bort samlet. I 1765 ble gårdene solgt til bondeselveie, og de ble delt i 1767 i Reppe nedre og Reppe øvre. Begge gårdsbrukene er fremdeles i bruk. Deler av Reppe nedre ble i etterkant av andre verdenskrig utstykket til boliger.
Ole Petter Bueie
Ole Petter Bueie (født 28. juni 1975 på Dovreskogen) er en tidligere norsk fotballspiller som har spilt for flere norske klubber, blant annet Hamarkameratene og Nybergsund IL.